Komission direktiivi 81/333/ETY, annettu 13 päivänä huhtikuuta 1981, moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä annetun neuvoston direktiivin 70/221/ETY mukauttamisesta tekniikan kehitykseen annetun direktiivin 79/490/ETY muuttamisesta



Virallinen lehti nro L 131 , 18/05/1981 s. 0004 - 0005

Suomenk. erityispainos Alue 13 Nide 11 s. 0116

Espanjank. erityispainos: Luku 13 Nide 11 s. 0177

Ruotsink. erityispainos Alue 13 Nide 11 s. 0116

Portugalink. erityispainos: Luku 13 Nide 11 s. 0177



KOMISSION DIREKTIIVI, annettu 13 päivänä huhtikuuta 1981, moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä annetun neuvoston direktiivin 70/221/ETY mukauttamisesta tekniikan kehitykseen annetun direktiivin 79/490/ETY muuttamisesta (81/333/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 80/1267/ETY(2), ja erityisesti sen 13 artiklan, ottaa huomioon moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/221/ETY(3), sellaisena kuin se on viimeksi muutettuna direktiivillä 79/490/ETY(4), ja erityisesti sen 3 artiklan, sekä katsoo, että kokemus on osoittanut, että ajoneuvojen alleajosuojia koskevan direktiivin 79/490/ETY liitteessä II olevan 5.2 kohdan nykyinen ilmaisu on varsin epäselvä ja epätarkka vaatimusten noudattamiseksi tarkasteltavan terveyden osalta, joka koskee ajoneuvoluokkia M1, M2, M3, N1, O1 ja O2; tämä voi aiheuttaa tyyppihyväksyntää suorittavien tarkastuslaitosten erilaisia rakennustapaa koskevia vaatimuksia; sitä paitsi siitä voi aiheutua ristiriitaa ajoneuvojen ulkonevia osia koskevan neuvoston direktiivin 74/483/ETY(5) kanssa ajoneuvoluokan M1 osalta ja siten aiheuttaa kaupan teknisiä esteitä, ON ANTANUT TÄMÄN DIREKTIIVIN: 1 artikla Muutetaan direktiiviä 79/490/ETY seuraavasti: Korvataan liitteessä oleva II.5.2 kohta seuraavasti: "II.5.2. M1-, M2-, M3-, N1-, O1- tai O2-luokan ajoneuvot (neuvoston direktiivin 70/156/ETY liitteessä I olevassa huomautuksessa b esitetyn kansainvälisen luokituksen mukaisesti) täyttävät II.5.1. kohdan edellytykset: - jos ne täyttävät II.5.3 kohdassa esitetyt edellytykset, tai - jos kuormaamattoman ajoneuvon takaosan maavara ei ylitä 55 cm:ä leveydellä, joka on enintään 10 cm lyhyempi kuin taka-akselin leveys kummallakin puolella (lukuun ottamatta renkaiden pullistumia lähellä tien pintaa). Jos ajoneuvossa on useampi kuin yksi taka-akseli, leveyden määrää levein taka-akseli. Tämä vaatimus on täytettävä vähintään linjalla, joka on enintään 45 cm päässä ajoneuvon takaosasta." 2 artikla Jäsenvaltioiden on saatettava tämän direktiiviin noudattamisen edellyttämät säännökset voimaan ennen 1 päivää lokakuuta 1981 ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä huhtikuuta 1981. Komission puolesta Karl-Heinz NARJES Komission jäsen (1) EYVL N:o L 42, 23.2.1970, s. 1 (2) EYVL N:o L 375, 31.12.1980, s. 34 (3) EYVL N:o L 76, 6.4.1970, s. 23 ja EYVL N:o L 65, 15.3.1979, s. 42 (4) EYVL N:o L 128, 26.5.1979, s. 22 (5) EYVL N:o L 266, 2.10.1974, s. 4